Държавен вестник, бр. 28, 2007 г., стр. 22

С Т Р .  22
Д Ъ Р Ж А В Е Н   В Е С Т Н И К
Б Р О Й  28
Член 13
1. Всяка сума по закъсняла вноска, предви-
дена по чл. 12, се увеличава с лихва, чийто
процент се определя в съответствие с Вътреш-
ните правила на Фонда, като в зависимост от
обстоятелствата може да се определят различ-
ни проценти.
2. Всяка договаряща държава осигурява из-
пълнението на всички задължения към Фонда
съгласно тази конвенция по отношение на неф-
та, получен на територията на тази държава, и
предприема всички подходящи мерки по свое-
то законодателство, включително налагане на
санкции, каквито прецени за необходими, с цел
ефективно изпълнение на всяко такова задъл-
жение, при условие че мерките са насочени само
срещу лицата, които са длъжни да правят внос-
ки във Фонда.
3. Ако лице, което съгласно разпоредбите
на чл. 10 и 12 е длъжно да прави вноски във
Фонда, не изпълни задължението си по отно-
шение на цялата или на част от вноската и тя
е в забава, директорът предприема всички
необходими действия от името на Фонда сре-
щу такова лице с оглед получаване на дължи-
мите суми. Когато неизправният вносител е в
явно състояние на неплатежоспособност или
ако обстоятелствата дават основание за това
по друг начин, по препоръка на директора
Събранието може да реши да не предприема
никакви действия срещу това лице или да не
продължи предприетите действия.
Член 14
1. Всяка договаряща държава може при де-
позиране на документа за ратификация или
присъединяване, както и по всяко време след
това да заяви, че поема сама задълженията на
лице съгласно чл. 10, ал. 1 от тази конвенция да
прави вноски към Фонда за получените на те-
риторията на тази държава количества нефт.
Тази декларация се прави писмено и в нея се
посочват точно поеманите задължения.
2. Ако посочената в ал. 1 декларация е на-
правена преди влизането в сила на тази конвен-
ция в съответствие с чл. 40, тя се депозира при
Генералния секретар на Организацията, който
я съобщава на директора след влизането в сила
на конвенцията.
3. Всяка декларация в съответствие с ал. 1
след влизането в сила на конвенцията се отпра-
вя до директора.
4. Декларация, направена в съответствие с
този член, може да бъде оттеглена от съответ-
ната държава чрез писмено уведомление до
директора. Такова уведомление влиза в сила
три месеца след датата на нейното получаване
от директора.
5. Всяка държава, обвързана от декларация,
направена в съответствие с този член, е длъжна
при всяко съдебно дело, заведено срещу нея пред
компетентен съд, по отношение на всяко за-
дължение, определено в декларацията, да се
откаже от съдебния си имунитет, на който би
могла да се позове.
Член 15
1. Всяка договаряща държава гарантира, че
всяко лице, което получава на нейна терито-
рия такива количества облагаем нефт, за кои-
то лицето е длъжно да прави вноски във Фон-
да, се включва в списък, съставен и воден от
директора съгласно следващите разпоредби на
този член.
2. За целите, упоменати в ал. 1, всяка догова-
ряща държава уведомява директора на дата и
по начин, определени във Вътрешния правил-
ник, за името и адреса на всяко лице, задълже-
но по отношение на тази държава да прави внос-
ки във Фонда съгласно чл. 10, както и данни за
съответните количества облагаем нефт, полу-
чен през предходната календарна година от
всяко такова лице.
3. С цел установяване във всеки отделен
момент на лицата, задължени съгласно чл. 10,
ал. 1 да правят вноски във Фонда, и при необхо-
димост определяне на количествата нефт, кои-
то се вземат предвид за всяко такова лице при
определяне на размера на вноската му, списъ-
кът е достоверно доказателство за фактите,
които съдържа, до доказване на противното.
4. Ако договаряща държава не изпълнява
своите задължения да съобщава на директора
информацията, посочена в ал. 2, и това доведе
да финансови загуби за Фонда, то тази догова-
ряща държава е длъжна да компенсира загуба-
та на Фонда. Събранието по препоръка на ди-
ректора определя дали обезщетението да бъде
платено от договарящата държава.
Организация и администрация
Член 16
Фондът има Събрание и Секретариат, ръко-
воден от директор.
Събрание
Член 17
Събранието се състои от всички договаря-
щи държави по тази конвенция.
Член 18
Функциите на Общото събрание са след-
ните:
1. Да избира председател на всяка редовна
сесия и двама подпредседатели, които изпъл-
няват функции до следващата редовна сесия.
2. Да определя собствен устав в съответст-
вие с разпоредбите на конвенцията.